A Bizottság 1112/2001/EK rendelete
(2001. június 6.)
az 58/97/EK, Euratom tanácsi rendelet rendelkezéseitől a biztosítási szolgáltatások statisztikája tekintetében való eltérésről
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 410/98/EK, Euratom rendelettel [1] módosított, a vállalkozások szerkezeti statisztikáiról szóló, 1996. december 20-i 58/97/EK, Euratom tanácsi rendeletre [2] és különösen annak 12. cikke x) pontjára,
mivel:
(1) Az 58/97/EK, Euratom rendelet létrehozta a közösségi biztosítási ágazat szerkezetéről, tevékenységéről, teljesítményéről és versenyképességéről szóló közösségi statisztikák készítésének közös keretrendszerét.
(2) Az 58/97/EK, Euratom rendelet 11. cikke előírja, hogy az említett rendelet mellékleteinek rendelkezéseitől való eltérés csak átmenetileg fogadható el.
(3) A tagállamok az 58/97/EK, Euratom rendelet 5. mellékletének bizonyos, a biztosítási szolgáltatások statisztikájára vonatkozó rendelkezéseitől a 2000 és 2002 közötti időszakra eltérést kértek. Mivel a tagállamok adatgyűjtő rendszerei további kiigazításra szorulnak, szükséges ezen eltérések engedélyezése.
(4) Az e rendeletben előírt intézkedések összhangban vannak a statisztikai programbizottság véleményével,
ELFOGADTA EZT A RENDELETET:
1. cikk
A 2000-től 2002-ig terjedő referenciaévekben e rendelet mellékletében meghatározottak szerint el lehet térni az 58/97/EK, Euratom rendelet 5. melléklete 4. szakasza 4. bekezdésének B. listájában foglalt jellemzőktől.
2. cikk
Ez a rendelet az Európai Közösségek Hivatalos Lapjában való kihirdetését követő 20. napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2001. június 6-án.